****

**ประกาศองค์การบริหารส่วนตำบลด่านสวี**

**เรื่อง สอบราคาจ้างโครงการจ้างเหมาก่อสร้างถนนคอนกรีตเสริมเหล็ก จำนวน 3 โครงการ**

**🙡🙡🙡🙡🙡🙡🙡🙡🙡🙡🙡🙡🙡🙡🙡🙡🙡🙡**

 ด้วยองค์การบริหารส่วนตำบลด่านสวี มีความประสงค์จะสอบราคาจ้างเหมา**โครงการก่อสร้างถนนคอนกรีตเสริมเหล็ก จำนวน 3 โครงการ รายละเอียดดังนี้**

 **1.โครงการก่อสร้างถนนคอนกรีตเสริมเหล็กสายบ้านนายสัญญา ปานสกุล หมู่ที่ 5 ตำบลด่านสวี โดยทำการก่อสร้างถนนคอนกรีตเสริมเหล็กผิวจราจรกว้าง 4.00 เมตร ระยะทาง 110.00 เมตร หนา 0.15 เมตร ไหล่ทางลูกรังข้างละ 0.50 เมตร หรือมีพื้นที่ไม่น้อยกว่า 440 ตารางเมตร (รายละเอียดตามแบบแปลนที่ อบต.กำหนด) พร้อมติดตั้งป้ายโครงการ จำนวน 1 ป้าย ณ บ้านเสียบญวน หมู่ที่ 5 ตำบลด่านสวี อำเภอสวี จังหวัดชุมพร**

**ราคากลางในการสอบราคาครั้งนี้ เป็นเงินทั้งสิ้น 303,000.-บาท (-สามแสนสามพันบาทถ้วน-) ระยะเวลาในการดำเนินการ 60 วัน**

**2. โครงการก่อสร้างถนนคอนกรีตเสริมเหล็กสาย บ้านในไร่ – บ้านเสียบญวน หมู่ที่ 6 ตำบลด่านสวี โดยทำการก่อสร้างถนนคอนกรีตเสริมเหล็กผิวจราจรกว้าง 5.00 เมตร ระยะทาง 89.00 เมตร หนา 0.15 เมตรไหล่ทางลูกรังข้างละ 0.50 เมตร หรือมีพื้นที่ไม่น้อยกว่า 445 ตารางเมตร (รายละเอียดตามแบบแปลนที่ อบต.กำหนด) พร้อมติดตั้งป้ายโครงการตามแบบแปลนของ อบต. จำนวน 1 ป้าย ณ บ้านในไร่ หมู่ที่ 6 ตำบลด่านสวี อำเภอสวี จังหวัดชุมพร**

**ราคากลางในการสอบราคาครั้งนี้ เป็นเงินทั้งสิ้น 302,000.-บาท (-สามแสนสองพันบาทถ้วน-) ระยะเวลาในการดำเนินการ 60 วัน**

 **3.โครงการก่อสร้างถนนคอนกรีตเสริมเหล็กสาย หมู่ที่ 7 - หมู่ที่ 5 หมู่ที่ 7 ตำบลด่านสวี โดยทำการก่อสร้างถนนคอนกรีตเสริมเหล็ก ผิวจราจรกว้าง 4.00 เมตร ระยะทาง 114.00 เมตร หนา 0.15 เมตร ไหล่ทางลูกรังข้างละ 0.50 เมตรหรือมีพื้นที่ไม่น้อยกว่า 456.00 ตารางเมตร** **(รายละเอียดตามแบบแปลนที่ อบต.กำหนด) พร้อมติดตั้งป้ายโครงการ จำนวน 1 ป้าย ณ บ้านหน้าถ้ำ หมู่ที่ 7 ตำบลด่านสวี อำเภอสวี จังหวัดชุมพร**

**ราคากลางในการสอบราคาครั้งนี้ เป็นเงินทั้งสิ้น 303,000.-บาท (-สามแสนสามพันบาทถ้วน-) ระยะเวลาในการดำเนินการ 60 วัน**

และหากปรากฏว่าการนำเสนอราคาค่าก่อสร้างที่แตกต่างไปจากราคากลางที่ประกาศไว้ ราคาดังกล่าวไม่มีผลผูกพันให้ต้องปฏิบัติไปตามราคากลางนั้น (ผู้เสนอราคาจะต้องรับผิดชอบในการถอดแบบและคำนวณราคากลางเอง จะนำราคากลางของทางราชการมาปฏิเสธความรับผิดชอบหรือเรียกร้องค่าก่อสร้างในภายหลังไม่ได้)

ผู้มีสิทธิเสนอราคาจะต้องมีคุณสมบัติดังนี้

1. เป็นบุคคลธรรมดา หรือ นิติบุคคล ที่มีอาชีพรับจ้างทำงานที่จะสอบราคาดังกล่าว
2. ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการ รัฐวิสาหกิจ หรือหน่วยงานบริหารราชการส่วน

ท้องถิ่น ในขณะที่ยื่นซองสอบราคา

1. ไม่เป็นผู้ที่ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคา

ได้มีคำสั่งให้สละสิทธิ์ความคุ้มกันเช่นว่านั้น

 4. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่ องค์การบริหารส่วนตำบลด่านสวี ณ วันที่ประกาศสอบราคา หรือไม่เป็นผู้กระทำอันเป็นการขัดขวางการแข่งขันราคาอย่างเป็นธรรมในการสอบราคาครั้งนี้

5.บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Government Procurement: e-GP) ต้องลงทะเบียนในระบบอิเล็กทรอนิกส์ของกรมบัญชีกลาง ที่เว็บไซต์ศูนย์ข้อมูลจัดซื้อจัดจ้างภาครัฐ

6.คู่สัญญาต้องรับและจ่ายเงินผ่านบัญชีธนาคาร เว้นแต่การจ่ายเงินแต่ละครั้งซึ่งมีมูลค่าไม่เกินสามหมื่นบาท คู่สัญญาอาจจ่ายเป็นเงินสดก็ได้

 7. มีผลงานก่อสร้างประเภทเดียวกัน ในวงเงินไม่น้อยกว่า **ร้อยละ 50** ของราคากลาง (แยกแต่ละโครงการ) และต้องเป็นผลงานที่อยู่ในสัญญาเดียวกันเท่านั้น

กำหนดดูสถานที่ก่อสร้าง ผู้ซื้อเอกสารสอบราคาไปดูสถานที่ก่อสร้างด้วยตนเองโดยถือว่าได้ทราบสถานที่ก่อสร้างตลอดจนอุปสรรคและปัญหาต่าง ๆ ดีแล้ว เมื่อมีปัญหาและอุปสรรคและมีปัญหาในเวลาทำงานจะนำมาอ้างให้พ้นความรับผิดชอบต่อองค์การบริหารส่วนตำบลด่านสวี ไม่ได้

กำหนดยื่นซองสอบราคา ตั้งแต่วันที่ **8 - 24 กรกฎาคม 2557** ระหว่างเวลา**08.30** น.ถึงเวลา**16.30**น. ณ ห้องส่วนการคลัง องค์การบริหารส่วนตำบลด่านสวี ในวันและเวลาราชการ และในวันที่ **10 กรกฎาคม 2557** ระหว่างเวลา **08.30** น.- **16.30** น. ณ ศูนย์รวมข้อมูลข่าวสารการซื้อ/การจ้างของ อบต. ที่ว่าการอำเภอสวี ชั้น 2 อำเภอสวี จังหวัดชุมพร และกำหนดเปิดซองสอบราคาในวันที่ **25 กรกฎาคม 2557** ณ ศูนย์รวมข้อมูลข่าวสารการซื้อ/การจ้างของ อบต.ที่ว่าการอำเภอสวี ชั้น 2 จังหวัดชุมพร ตั้งแต่ **10.00 น**. เป็นต้นไป

 ผู้สนใจติดต่อขอซื้อเอกสารสอบราคาจ้าง **รายละเอียดดังต่อไปนี้**

**1. โครงการก่อสร้างถนนคอนกรีตเสริมเหล็กสาย บ้านนายสัญญา ปานสกุล หมู่ที่ 5 ตำบลด่านสวี**

 **ในราคาชุดละ 900.-บาท (-เก้าร้อยบาทถ้วน-)**

**2.โครงการก่อสร้างถนนคอนกรีตเสริมเหล็กสาย บ้านในไร่ – บ้านเสียบญวน หมู่ที่ 6 ตำบลด่านสวี**

**ในราคาชุดละ 900.-บาท (-เก้าร้อยบาทถ้วน-)**

**3.โครงการก่อสร้างถนนคอนกรีตเสริมเหล็กสาย หมู่ที่ 7 - หมู่ที่ 5 หมู่ที่ 7 ตำบลด่านสวี**

 **ในราคาชุดละ 900.-บาท (-เก้าร้อยบาทถ้วน-)**

ได้ที่ องค์การบริหารส่วนตำบลด่านสวี ระหว่างวันที่ **8 - 24 กรกฎาคม 2557** หรือสอบถามทางโทรศัพท์หมายเลข **077-538143, 077-538004** ในวันและเวลาราชการ หรือ www.dansawi.go.th และ [www.gprocurement.go0th](http://www.gprocurement.go0th) องค์การบริหารส่วนตำบลด่านสวี ขอสงวนสิทธิที่จะยกเลิกการสอบราคาโดยไม่จัดจ้างก็ได้ หากไม่ได้รับอนุมัติงบประมาณ ทั้งรายการ และ/หรือบางส่วน หรือมีการเปลี่ยนแปลงอื่นใด ทั้งนี้ผู้เสนอราคาจะถือเป็นข้ออ้างเรียกร้องความเสียหายใด ๆ มิได้

ประกาศ ณ วันที่ **8** เดือน **กรกฎาคม** พ.ศ**. 2557**

(ลงชื่อ)

 (นายสมชาติ เชาวนะปัญจะ)

 นายกองค์การบริหารส่วนตำบลด่านสวี